<classify> Chanzo cha picha, Getty ImagesChelsea wameripotiwa kukamilisha usajili wa mshambuliaji wa RB Leipzig na Ufaransa Christopher Nkunku na mchezaji huyo mwenye umri wa miaka 25 atajiunga rasmi na klabu hiyo Julai 2023. Fabrizio Romano, TwitterGareth Southgate ameamua kusalia kama meneja wa England, baada ya kutafakari mustakabali wake baada ya kushindwa katika robo fainali ya Kombe la Dunia dhidi ya Ufaransa. TelegraphEddie Howe, 45, pia anasema anataka Southgate, 52, asalie kocha wa England - licha ya uvumi kuwa mkufunzi wa Newcastle anaweza kuchukua nafasi yake. ChroniclesChanzo cha picha, Getty ImagesMchezaji anayelengwa na Liverpool, Manchester United na Chelsea Youssoufa Moukoko, 18, hajakaribia kusaini mkataba mpya katika klabu ya Borussia Dortmund, wakala wa mshambuliaji huyo wa Ujerumani amethibitisha. Sky Germany via Liverpool EchoMwenyekiti wa Angers Said Chabane amesema klabu hiyo ya Ligi ya Ufaransa 1 imesalimu amri kumpoteza kiungo wa kati wa Morocco Azzedine Ounahi, 22, mwezi Januari, huku Leicester, Leeds United na West Ham wakiripotiwa kumtaka. TalksportLiverpool wanazidi kujiamini kuwa watashinda mbio za kumnunua kiungo wa kati wa Borussia Dortmund na Uingereza Jude Bellingham, 19. Mirror.Chanzo cha picha, Getty ImagesChelsea wanapanga kuweka shinikizo kwa Real Madrid katika kinyanganyiro cha kumsajili beki wa RB Leipzig na Croatia Josko Gvardiol, 20, kwa kumnunua mwezi Januari. MirrorNewcastle United ni miongoni mwa klabu kadhaa zinazohitaji kumnunua mshambuliaji wa Georgia Khvicha Kvaratskhelia, 21, lakini Napoli hawana nia ya kumuuza kwa bei iliyoripotiwa ya 50m. 90MinutesKipa wa Manchester United Mhispania David de Gea, 32, anaweza kuondoka Old Trafford kwa uhamisho wa bila malipo msimu wa joto huku klabu hiyo ikifikiria kutoanzisha kipengele cha kuongeza mkataba wake kwa miezi 12 zaidi. Sky Germany via SunChanzo cha picha, Getty ImagesEverton ni moja ya vilabu vinne vinavyovutiwa na mshambuliaji wa Atletico Madrid na Brazil Matheus Cunha, 23, baada ya kukatiza kandarasi ya mchezaji wa kimataifa wa Venezuela Salomon Rondon, 33. Fabrizio Romano, TwitterCristiano Ronaldo, 37, alishiriki video akifanya mazoezi katika gym ya kibinafsi huku fowadi huyo wa Ureno akiendelea kutafuta klabu mpya baada ya kuondoka Manchester United. MailMshambulizi wa zamani wa Liverpool Luis Suarez, 35, ambaye ni mchezaji huru baada ya kuiongoza klabu ya utotoni ya Nacional kutwaa taji katika nchi yake ya Uruguay, anasakwa na klabu ya Mexico Cruz Azul. ASChanzo cha picha, Getty ImagesZinedine Zidane, 50, hatahudhuria fainali ya Kombe la Dunia kwa sababu hataki kuiba umaarufu kutoka kwa mchezaji mwenzake wa zamani wa Ufaransa Didier Deschamps, 54, huku kukiwa na uvumi kwamba anatazamiwa kuchukua nafasi yake kama meneja wa Les Bleus mnamo 2023. Mundo Deportivo - kwa KihispaniaMkufunzi wa Roma Jose Mourinho, 59, anazingatia sauti kutoka Shirikisho la Soka la Ureno kuhusu nafasi iliyo wazi ya kocha mkuu wa nchi hiyo, lakini hana uhakika kama anataka kuacha usimamizi wa klabu. TelegraphMeneja wa Manchester City Pep Guardiola, 51, anasema kikosi chake kitakuwa na wachezaji wanne au watano wakuu kwa ajili ya mechi ya Alhamisi ya raundi ya nne ya Kombe la EFL dhidi ya Liverpool. Mail  <topic>: MICHEZO 